
Bioeconomia reprezintă o oportunitate strategică pentru secolul 21, fiind un motor al creșterii verzi, al competitivității și al rezilienței. Bioeconomia valorifică mai bine resursele biologice ale Europei, excelența științifică și baza industrială pentru a decarboniza economia și a înlocui materialele și produsele pe bază de combustibili fosili. Mai mult, aceasta dezvoltă soluții practice care susțin prosperitatea economică și consolidează comunitățile rurale și costiere, sprijinind totodată industria în vederea trecerii la modele de producție mai circulare. De asemenea, ea contribuie la autonomia strategică a UE prin reducerea dependenței de produsele pe bază de combustibili fosili importate și poate avea o contribuție semnificativă la obiectivele climatice și de mediu, cum ar fi utilizarea eficientă a resurselor, reducerea emisiilor de gaze cu efect de seră, reziliența în domeniul apei, reducerea la zero a poluării și biodiversitatea. 
Bioeconomia este definită ca ansamblul activităților care oferă soluții durabile bazate pe resurse biologice pentru a crea valoare adăugată. Printre acestea se numără produse, servicii, știință și tehnologii de care beneficiază sectoare precum agricultura, silvicultura, pescuitul și acvacultura, lanțurile valorice bazate pe prelucrarea biomasei, producția biotehnologică și biotehnologiile, inclusiv din domeniul alimentar[footnoteRef:2], al sănătății, al energiei, al industriei, al ecosistemelor și al altor servicii. Resursele biologice[footnoteRef:3] includ resursele genetice, biomasa primară și secundară, de exemplu subprodusele și reziduurile, precum și carbonul biogenic[footnoteRef:4] captat prin tehnologii inovatoare.  [2: 	Alimentația reprezintă o componentă esențială a bioeconomiei și se află în centrul Viziunii pentru agricultură și sectorul alimentar. Deși aceasta nu constituie obiectivul principal al acestei strategii, o serie dintre acțiunile sale sprijină inovarea în sectorul alimentar și completează politicile UE privind sistemele alimentare durabile. ]  [3: 	Strategia utilizează următorii termeni: (1) „Resursele biologice” includ resursele genetice, organismele sau părțile acestora, populațiile sau orice alte componente biotice ale ecosistemelor având o utilizare sau o valoare efectivă sau potențială pentru umanitate (Convenția privind biodiversitatea). (2) Resursele biologice includ, de asemenea, „biomasa”: „«biomasă» înseamnă fracțiunea biodegradabilă a produselor, a deșeurilor și a reziduurilor de origine biologică din agricultură, inclusiv substanțele vegetale și animale, din silvicultură și din industriile conexe, inclusiv pescuitul și acvacultura, precum și fracțiunea biodegradabilă a deșeurilor, inclusiv a deșeurilor industriale și municipale de origine biologică.” (considerentul 24 din Directiva privind energia din surse regenerabile) (3) „din bioresurse = derivat din biomasă. Este posibil ca biomasa să fi fost supusă unui (unor) tratament(e) fizic(e), chimic(e) sau biologic(e).” [Comitetul European de Standardizare (punctul 2.1)].]  [4: 	Prezenta strategie utilizează termenul „defosilizare” ca o recunoaștere a faptului că materialele sunt constituite din carbon.] 

Bioeconomia Europei are baze solide: știință de talie mondială, tehnologii de vârf, o bază industrială competitivă, o piață unică de 26 de milioane de întreprinderi și 450 de milioane de consumatori[footnoteRef:5] și o producție semnificativă de biomasă[footnoteRef:6] gestionată de fermierii, silvicultorii și pescarii din UE. [5:  	COM(2025) 500 final, O strategie pentru crearea unei piețe unice simple, solide și pe deplin integrate. ]  [6: 	Mubareka, S.B. și Renner A. (editori), „EU Biomass supply, uses, governance and regenerative actions – 10 years anniversary edition” (Aprovizionarea cu biomasă în UE, utilizări, guvernanță și acțiuni regenerative – a 10-a aniversare), Oficiul pentru Publicații al Uniunii Europene, Luxemburg, 2025. ] 

Cu o valoare de până la 2,7 mii de miliarde EUR în 2023[footnoteRef:7][footnoteRef:8], bioeconomia UE este un motor dinamic al competitivității și are o importanță strategică pentru o gamă largă de sectoare economice[footnoteRef:9]. În 2023, activitățile de producție și conversie a biomasei desfășurate în UE au implicat 17,1 milioane de persoane (8 % din locurile de muncă din UE) și au generat o valoare adăugată de 863 de miliarde EUR (5 % din PIB-ul UE)[footnoteRef:10]. Investițiile în cercetare și dezvoltare în sectoarele legate de bioeconomie au ajuns la 23,2 miliarde EUR (9 % din totalul investițiilor în cercetare și dezvoltare) în 2023[footnoteRef:11], în timp ce brevetele în aceste domenii au reprezentat 5 % din totalul brevetelor depuse în UE în perioada 2008-2020[footnoteRef:12]. În ultimul deceniu, sectoarele bioeconomiei au înregistrat o creștere mai rapidă decât economia în ansamblu[footnoteRef:13]. Estimările sugerează că, pentru fiecare loc de muncă apărut în industria europeană a bioeconomiei, se creează încă 2,9 locuri de muncă indirecte în UE[footnoteRef:14]. [7:  	Lasarte-López, J., M’barek, R. (2025). „The EU bioeconomy at a glance: Focus on economic value added, employment and innovation” (Bioeconomia UE pe scurt: axarea pe valoarea adăugată economică, ocuparea forței de muncă și inovare). Comisia Europeană, Sevilla, 2025. JRC143759.]  [8: 	Atunci când sunt luate în considerare și activitățile de servicii, dimensiunea tuturor sectoarelor relevante pentru bioeconomie crește substanțial. Potrivit estimărilor JRC, sectoarele relevante pentru bioeconomie au creat între 42 și 60 de milioane de locuri de muncă în 2023 (19-28 % din totalul locurilor de muncă) și au generat o valoare adăugată cuprinsă între 1,9 și 2,7 mii de miliarde EUR (aproximativ 11-16 % din PIB-ul UE).]  [9:  	Conform IRP, Global Resources Outlook, 2024, cererea globală de biomasă a crescut de la 12,6 miliarde de tone în 1970 la 24,8 miliarde de tone în 2020.]  [10: 	Pe baza Lasarte-López, M’barek (2025).bioeconomy_infographic_update_updated with 2019 numbers-2]  [11: 	Pe baza Lasarte-López, M’barek (2025).]  [12:  	Grassano, N., M’Barek, R. și Gonzales Hermoso, H., „Patenting in the Bioeconomy: An Analysis of Trends and Patterns in the EU” (Brevete în bioeconomie: o analiză a tendințelor și a modelelor în UE), Oficiul pentru Publicații al Uniunii Europene, Luxemburg, 2025.]  [13:   	Lasarte-López, J., M’barek, R. (2025). „The EU bioeconomy at a glance: Focus on economic value added, employment and innovation” (Bioeconomia UE pe scurt: axarea pe valoarea adăugată economică, ocuparea forței de muncă și inovare). Comisia Europeană, Sevilla, 2025. JRC143759.]  [14: 	Amsterdam Data Collective, 2025, „The Value of Biosolutions: Growth and Prosperity to 2035 – Europe edition” (Valoarea biosoluțiilor: creștere și prosperitate până în 2035 – ediția Europa).] 

Figura 1 – Evoluția valorii adăugate în sectoarele care produc și transformă biomasă (UE-27)[footnoteRef:15] [15:   JRC, 2025 „The EU bioeconomy at a glance: Focus on economic value added, employment and innovation” (Bioeconomia UE pe scurt: axarea pe valoarea adăugată economică, ocuparea forței de muncă și inovare).] 

Sursa: Lasarte-López, J., M’barek, R. (2025). „The EU bioeconomy at a glance: Focus on economic value added,employment and innovation” (Bioeconomia UE pe scurt: axarea pe valoarea adăugată economică, ocuparea forței de muncă și inovare). Comisia Europeană, Sevilla, 2025. JRC143759.

Bioeconomia are un imens potențial care încă nu a fost exploatat. Aceasta se datorează în special lipsei investițiilor: Grupul Băncii Europene de Investiții (Grupul BEI) a cartografiat nevoile de investiții[footnoteRef:16] în nouă sectoare ale bioeconomiei, identificând domeniile în care UE trebuie să acționeze pentru a elimina deficitele de finanțare și pentru a accelera tranziția către durabilitate. Analiza lor arată deficite de finanțare considerabile de-a lungul lanțului valoric, în special în ceea ce privește extinderea producției biotehnologice, a materialelor avansate din bioresurse și a infrastructurii bioeconomiei circulare, care împiedică în prezent pătrunderea pe piață a inovațiilor promițătoare. [16: 	Grupul BEI, „Investment gaps to achieve sustainable targets in the bioeconomy” (Deficitele de investiții pentru atingerea obiectivelor durabile în bioeconomie), 2025.] 

Totodată, bioeconomia este constrânsă de limitele planetare, de efectele schimbărilor climatice și de durabilitatea biomasei[footnoteRef:17][footnoteRef:18]. Utilizarea responsabilă și eficientă a biomasei rămâne esențială pentru competitivitatea pe termen lung, stabilitatea aprovizionării și sănătatea ecosistemelor.  [17: 	AEM, „The European Biomass Puzzle” (Puzzle-ul european al biomasei), 2023, The European Biomass Puzzle | Publicații |Agenția Europeană de Mediu (AEM).]  [18:  AEM, „Europe’s Environment 2025 – Main Report: Europe’s Environment and Climate: knowledge for resilience, prosperity and sustainability” (Mediul Europei 2025 – Raport principal: Mediul și clima în Europa: cunoștințe pentru reziliență, prosperitate și durabilitate). ] 

Pe baza contribuțiilor ample obținute în urma mai multor consultări[footnoteRef:19], prezenta strategie trasează o cale de urmat pentru construirea unei bioeconomii durabile și cu impact pozitiv asupra naturii prin:  [19:  	Document de lucru al serviciilor Comisiei – „Stakeholders consultation’s synopsis report and the public Consultation results on the EU Have your Say portal” (Raportul de sinteză al consultării părților interesate și rezultatele consultării publice pe portalul UE «Exprimați-vă părerea»). ] 

1. intensificarea inovării și a investițiilor; 
2. crearea de noi piețe-lider pentru materiale din bioresurse și biotehnologii;
3. asigurarea aprovizionării durabile cu biomasă de-a lungul lanțurilor valorice și
4. valorificarea oportunităților globale. 

Prezenta strategie se bazează pe Strategia din 2012[footnoteRef:20] în domeniul bioeconomiei și pe revizuirile efectuate în 2018[footnoteRef:21] și 2022[footnoteRef:22], punând accentul pe implementarea industrială, extinderea pieței, competitivitate și reziliență. Strategia răspunde concluziilor Consiliului din 2023 și 2024[footnoteRef:23] și Agendei strategice pentru perioada 2024-2029[footnoteRef:24]. De asemenea, aceasta ia în considerare Rezoluția Parlamentului European privind viitorul biotehnologiei și al producției biotehnologice în UE, adoptată în iulie 2025[footnoteRef:25]. [20: 	COM(2012) 060 final Inovarea în scopul creșterii durabile: o bioeconomie pentru Europa. ]  [21: 	COM(2018) 673 final O bioeconomie durabilă pentru Europa: consolidarea legăturii dintre economie, societate și mediu. Strategia actualizată a UE în domeniul bioeconomiei.]  [22: 	COM(2022) 283 final Bilanțul politicilor europene în domeniul bioeconomiei și evoluții viitoare. ]  [23:  	Consiliul Uniunii Europene, „Conclusions on the opportunities of the bioeconomy in the light of current challenges with special emphasis on rural areas” (Concluzii privind oportunitățile bioeconomiei în lumina provocărilor actuale, cu un accent special pe zonele rurale), 2023. ]  [24:  	Jurnalul Oficial, JO C 2024 400 I, p. 1. ]  [25:  	Parlamentul European, Rezoluția referitoare la viitorul sectorului biotehnologiei și al producției biotehnologice: valorificarea cercetării, stimularea inovării și creșterea competitivității, 2025. Comitetul Regiunilor și Comitetul Economic și Social European au emis, de asemenea, avize privind bioeconomia.] 

Viziune: Bioeconomia europeană în 2040
Până în 2040, materialele din bioresurse și bioprodusele durabile, cum ar fi materialele de construcții, produsele biochimice, textilele, îngrășămintele, produsele de protecție a plantelor și materialele plastice, vor fi utilizate pe scară largă în UE. Acestea oferă alternative care nu utilizează combustibili fosili și creează noi fluxuri stabile de venituri în regiunile rurale, costiere și industriale din întreaga Europă. Creșterea producției durabile sprijină sistemele agricole și alimentare reziliente, bazate pe o gestionare fundamentată pe cunoștințe. Biorafinăriile integrate și instalațiile avansate de fermentație funcționează pe întreg continentul, transformând materii prime diverse în produse cu valoare ridicată. 

Bioeconomia Europei ajunge la această scară deoarece biotehnologia, impulsionată de actele legislative europene privind biotehnologiile (Biotech Acts), devine motorul care face ca soluțiile bazate pe bioresurse să fie accesibile ca preț, competitive și pot fi implementate la scară industrială.

Progresele în domeniul biotehnologiei și al producției biotehnologice fac ca soluțiile bazate pe bioresurse să fie competitive din punctul de vedere al costurilor și scalabile. Competențele, predictibilitatea investițiilor și aprovizionarea fiabilă cu biomasă susțin implementarea industrială. 

Bioeconomia permite Europei să își mobilizeze propriile atuuri – terenuri agricole productive, păduri gestionate în mod durabil și oceane sănătoase – pentru a asigura prosperitate, securitate economică și alimentară și reziliență. Agricultura și silvicultura, combinate cu o utilizare mai inteligentă a resurselor marine, permit Europei să își acopere majoritatea nevoilor de biomasă prin producție internă durabilă. Utilizarea strategică a subproduselor și a reziduurilor sporește eficiența utilizării resurselor, consolidând totodată poziția UE pe piețele mondiale.

La nivel global, Europa acționează ca partener principal și exportator de biotehnologii și materiale din bioresurse durabile, precum și de know-how. Prin parteneriate strategice și acorduri comerciale echitabile și durabile, UE pătrunde pe noi piețe. UE acționează activ în cadrul forurilor internaționale, cum ar fi Organizația Națiunilor Unite pentru Alimentație și Agricultură (FAO) și Organizația Mondială a Comerțului (OMC), promovând o bioeconomie mondială echitabilă și bazată pe norme.

1. Intensificarea inovării și a investițiilor: de la laborator la implementare
Ultimul deceniu a demonstrat potențialul inovării în domeniul bioeconomiei la scară largă. Valoarea adăugată a noilor materiale din bioresurse crește rapid în sectoare precum cele ale produselor chimice, produselor farmaceutice, materialelor plastice, construcțiilor și produselor textile[footnoteRef:26]. Totuși, concurența internațională, în special din partea Statelor Unite și a Chinei, precum și barierele persistente de pe piața unică încetinesc implementarea și riscă să deturneze inovarea către piețele din afara UE.  [26:  	Lasarte-López, J., M’barek, R. (2025). „The EU bioeconomy at a glance: Focus on economic value added, employment and innovation” (Bioeconomia UE pe scurt: axarea pe valoarea adăugată economică, ocuparea forței de muncă și inovare). Comisia Europeană, Sevilla, 2025. JRC143759.] 

Pentru a accelera trecerea de la potențial la implementare, este necesară eliminarea barierelor existente și intensificarea investițiilor și a sprijinului pentru utilizarea acestor tehnologii, capabile să genereze cea mai mare valoare adăugată din resurse limitate. 
Eliminarea barierelor
Raționalizarea cerințelor și facilitarea intrării pe piață 
Complexitatea reglementărilor rămâne o provocare majoră pentru bioeconomie. Intrarea pe piață este adesea întârziată din cauza incertitudinii cu privire la clasificarea bioproduselor noi care nu se încadrează clar în categoriile existente recunoscute din punct de vedere juridic[footnoteRef:27]. Agravată de normele și interpretările naționale divergente de la un stat membru la altul, această complexitate duce la fragmentarea pieței, crescând costurile de desfășurare a activităților economice, în special pentru IMM-uri.  [27:  	Agenția Europeană pentru Produse Chimice (ECHA), „Bio-Based Chemicals in REACH” (Bioproduse chimice în cadrul REACH), 2023.] 

Pentru a se asigura că UE oferă un mediu previzibil și favorabil bioinovării, protejând în același timp standardele de siguranță ale UE, Comisia intenționează să simplifice cerințele de reglementare și să accelereze autorizarea produselor prin intermediul actelor legislative ale UE privind biotehnologiile. Actele legislative privind biotehnologiile vor introduce catalizatori sectoriali și orizontali, cum ar fi spațiile de testare în materie de reglementare, procedurile accelerate de autorizare pentru soluțiile microbiene de uz industrial în bioeconomie și procedurile simplificate de autorizare pentru proiectele de producție biotehnologică.
Evaluările rapide și proporționale ale riscurilor asociate soluțiilor noi bazate pe bioresurse sunt esențiale. În prezent, astfel de evaluări sunt realizate de Autoritatea Europeană pentru Siguranța Alimentară, Agenția Europeană pentru Produse Chimice și Agenția Europeană pentru Medicamente. Expertiza acestora este indispensabilă, însă inovatorii se confruntă adesea cu proceduri fragmentate și îndelungate, în special atunci când soluțiile noi bazate pe bioresurse nu se încadrează clar în categoriile de reglementare existente. 
Comisia va institui Forumul european al autorităților de reglementare și al inovatorilor din bioeconomie (European Bioeconomy Regulators and Innovators’ Forum) ca spațiu structurat pentru schimbul de bune practici privind evaluările riscurilor asociate soluțiilor noi bazate pe bioresurse, va monitoriza progresele înregistrate și se va angaja într-un dialog timpuriu cu întreprinderile care dezvoltă astfel de soluții. Comisia va coordona acțiunile naționale, precum și pe cele ale UE, pentru a accelera autorizarea noilor operatori și pentru a elimina barierele. 
[bookmark: _Hlk214198623][bookmark: _Hlk214198685]În afară de crearea acestui forum, este necesar să se ia măsuri pentru ca aprobările să fie mai rapide, mai clare și mai simple. Comisia va oferi orientări privind clasificarea noilor bioproduse și va crea un punct unic de contact online, astfel încât întreprinderile să nu trebuiască să transmită informații decât o singură dată. Evaluările riscurilor vor fi mai bine coordonate între agențiile UE pentru a se evita suprapunerile și pentru a se reduce timpul de așteptare. 
Comisia va pune la dispoziție sprijin tehnic pentru IMM-urile care dezvoltă bioproduse, pentru a accelera procesul de autorizare, menținând în același timp standarde ridicate de siguranță. În special, Comisia va sprijini IMM-urile care dezvoltă produse inovatoare bazate pe fermentație avansată, inclusiv pentru produse alimente și hrană pentru animale. 
Pentru a spori flexibilitatea în materie de reglementare și a permite inovatorilor din domeniul bioeconomiei să dezvolte și să testeze idei noi, să colecteze dovezi și să se asigure că reglementarea rămâne favorabilă inovării, Comisia va promova utilizarea mediilor de testare, cum ar fi spațiile de testare în materie de reglementare în bioeconomie, inclusiv în contextul viitorului Act legislativ al UE privind inovarea. 
Biotehnologia și producția biotehnologică vor beneficia, de asemenea, de standarde mai clare și mai coerente care să sprijine adoptarea pe piață. Pentru a rămâne competitivă în aceste domenii complexe și cu evoluție rapidă, Comisia va accelera dezvoltarea standardelor în domeniul bioeconomiei, precum și a metrologiei. Comisia își va consolida investițiile în cadrul actualului CFM în activități prenormative, prin elaborarea, testarea și validarea unor standarde strategice prealabile, inclusiv privind datele, în condiții reale. 
În temeiul Regulamentului privind produsele pentru construcții, caracteristicile esențiale legate de comportamentul la foc și rezistența la foc se aplică deja tuturor produselor pentru construcții, după caz, iar producătorii trebuie să prezinte în consecință declarații privind performanța. Până în prezent, practicile naționale divergente continuă să genereze suprapuneri pentru bioprodusele pentru construcții care nu sunt încă armonizate. În vederea abordării acestor inconsecvențe, Comisia va colabora cu statele membre, cu industria și cu organismele de standardizare pentru a acorda prioritate elaborării și revizuirii standardelor armonizate relevante care alcătuiesc cadrul Regulamentului privind produsele pentru construcții (prin adoptarea în 2026 a cererilor de standardizare pentru uși și ferestre, produse/elemente din lemn pentru construcții și accesorii, panouri și elemente pe bază de lemn, produse de izolare termică). Această activitate va garanta faptul că metodele de testare și abordările în materie de clasificare existente la nivelul UE pot fi aplicate în mod armonizat pentru lemn și pentru alte bioproduse, respectându-se totodată pe deplin faptul că cerințele de protecție împotriva incendiilor la nivel de clădire rămân o competență națională.

Bariere nereglementare
În comparație cu alternativele pe bază de combustibili fosili, bioprodusele pot genera beneficii pentru mediu care nu sunt întotdeauna vizibile pentru consumatori. Revizuirea în curs a metodelor privind amprenta de mediu a produselor (Product Environmental Footprint - PEF) va îmbunătăți modul în care sunt evaluate și comparate materialele din bioresurse, bioprodusele chimice și bioprodusele. Aceasta include consolidarea contabilizării carbonului biogenic, adăugarea de indicatori privind biodiversitatea și microplasticele și rafinarea metodelor de evaluare a circularității. Totodată, această revizuire va furniza date de calitate superioară care să sprijine evaluări transparente și credibile. 
1.2. 	Stimularea inovării și a investițiilor
Biotehnologiile și biotehnologia industrială sunt sectoare cu utilizare intensivă a capitalului, necesitând investiții inițiale substanțiale în infrastructura de cercetare și inovare, demonstrativă și de producție. În pofida sprijinului din partea fondurilor și a instrumentelor UE pentru a reduce riscurile asociate inovării și investițiilor, oportunitățile de finanțare rămân insuficiente pentru a susține start-upurile și întreprinderile în fază de extindere din domeniul bioeconomiei din etapa descoperirii în laborator până la introducerea pe piață. Aceste întreprinderi se confruntă cu două „văi ale morții”: 
Prima apare între stadiul de demonstrație și prima producție comercială, atunci când tehnologiile trebuie să își dovedească viabilitatea tehnică și economică. Nevoile ridicate de capital și riscurile de piață percepute pot descuraja finanțarea privată în această etapă. A doua „vale a morții” apare după intrarea inițială pe piață, când întreprinderile urmăresc să se extindă pentru a ajunge în stadiul de producție industrială. În acest caz, provocarea constă în trecerea la scara industrială, care necesită capital de creștere substanțial și certitudinea achiziționării producției pe termen lung.
Figura 2: Două văi ale morții în procesul de expansiune a bioeconomiei în Europa

Sursa: Grafic al Comisiei Europene bazat pe rezultatele consultării publice și pe propria analiză.
Strategia în domeniul științelor vieții din Europa și Strategia UE privind start-upurile și întreprinderile în faza de extindere oferă cadrul pentru accelerarea inovării, îmbunătățirea accesului pe piață și sprijinirea extinderii întreprinderilor, asigurând faptul că durabilitatea și competitivitatea avansează împreună. Acest cadru ar trebui completată de o serie de măsuri care să vizez în mod specific investițiile și inovarea în bioeconomie, concentrându-se în special pe etapele ulterioare ale procesului de extindere.
Reducerea riscurilor asociate investițiilor pentru intensificarea inovării
Pentru a crea condiții favorabile pentru ca întreprinderile să investească în intensificarea inovării, este esențial să se reducă riscurile asociate investițiilor, să se mobilizeze forme de finanțare mixtă și să se consolideze viabilitatea financiară a soluțiilor revoluționare. Accesul atât la finanțarea de risc în stadiu incipient, cât și la cea în stadiu avansat ar trebui facilitat la nivelul UE și la nivel național deopotrivă, cu un accent special pe atragerea investitorilor axați pe bioeconomie și a fondurilor orientate spre impact, capabile să sprijine proiecte pe termen lung, cu investiții de capital substanțiale, în conformitate cu normele aplicabile privind ajutoarele de stat. Ar trebui acordată o atenție deosebită adaptării finanțării la nevoile IMM-urilor și abordării nivelurilor de maturitate tehnologică.
Propunerea Comisiei pentru următorul cadru financiar multianual (CFM 2028-2034) mărește finanțarea pentru bioeconomie prin intermediul Fondului european pentru competitivitate (FEC) și al componentei de politică în domeniul sănătății, biotehnologiei, agriculturii și bioeconomiei din programul-cadru Orizont Europa. Acest lucru va permite mobilizarea de finanțare pentru cercetare și inovare, precum și investiții la scară largă de­a lungul întregului lanț valoric – inclusiv gestionarea durabilă a terenurilor – și va reduce riscurile asociate implementării industriale, eliminând decalajele dintre cercetare, inovare și expansiunea pieței. 
Între timp, programele din actualul CFM rămân disponibile pentru a răspunde nevoilor bioeconomiei. Acestea trebuie puse în aplicare pe deplin, ținând seama, de asemenea, de recomandările Grupului BEI, care includ dezvoltarea unui program de stimulare a bioeconomiei, valorificarea cererilor de granturi emblematice din cadrul întreprinderii comune pentru bioeconomia circulară în Europa (CBE-JU) și creșterea flexibilității în sprijinirea proiectelor (de exemplu, investiții cu risc ridicat în întreprinderi aflate în fază incipientă)[footnoteRef:28]. Politica agricolă comună (PAC) oferă diverse modele de investiții realizate prin cooperare în procesarea ascendentă și comercializarea noilor lanțuri valorice, creând valoare din biomasa neexploatată și corelând producția primară cu investițiile industriale, contribuind astfel la creșterea rurală și la ocuparea forței de muncă. HERA Invest sprijină IMM-urile și start-upurile care investesc în contramăsuri medicale (MCM)[footnoteRef:29] pentru soluții de reducere și prevenire a riscurilor pentru sănătate, care, după caz, ar putea utiliza bioresurse și biotehnologie. InvestEU pentru economia albastră, un instrument de finanțare mixtă, sprijină capitalul de risc și investițiile private în bioeconomia albastră. [28: 	Grupul BEI, „Scaling up Europe’s Bio-based industries” (Extinderea industriilor Europei bazate pe conceptul bio), 2025.]  [29: 	Contramăsuri medicale (MCM).] 

Începând din 2026, Comisia va îmbunătăți accesul la finanțare și la servicii conexe pentru start-upurile și întreprinderile în fază de extindere din bioeconomie prin intermediul Fondului „Scale-up Europe” (Fondul pentru extinderea întreprinderilor din Europa) și al altor instrumente ale Consiliului European pentru Inovare, în strânsă cooperare cu BEI, cu alți actori financiari și cu părțile interesate de la nivel național și regional.
Tot din 2026, Comisia va colabora cu industria și părțile interesate pentru a revizui întreprinderea comună pentru bioeconomia circulară în Europa (CBE-JU) și a stabili cel mai eficace format de colaborare pentru următorul CFM, asigurând impactul acestuia și un raportul optim calitate-preț.
Pentru a atrage investitori privați, Comisia va identifica instrumente financiare care îi vor permite să se bazeze pe practicile care s-au dovedit de succes, cum ar fi Fondul european pentru bioeconomia circulară (ECBF), prin intermediul BEI, și băncile naționale de promovare. De asemenea, Comisia va depune eforturi pentru a se asigura că producția biotehnologică durabilă și alte activități bazate pe bioresurse sunt recunoscute în mod corespunzător în cadrul viitoarelor revizuiri ale actelor delegate privind taxonomia UE, în vederea îmbunătățirii securității investițiilor.
Pentru a reuni toate aceste instrumente, Comisia va convoca un Grup pentru implementarea investițiilor în bioeconomie, axat pe finanțare și investiții, care va combina finanțarea pentru cercetare, demonstrație și extindere la nivelul UE și la nivel național. Acest grup, care reunește Comisia, Grupul BEI, băncile naționale de promovare și investitorii privați, va crea o rezervă de proiecte eligibile pentru finanțare, va partaja riscurile într-un mod mai eficace și va atrage capital privat. Această abordare coordonată ar trebui să contribuie la mobilizarea investițiilor publice și private în următorul deceniu, în special pentru biorafinăriile de pionierat, instalațiile de fermentație avansată și producția de materiale din bioresurse.
Sprijin pentru diseminarea tehnologiilor, a proiectelor-pilot și a demonstrațiilor
Accesul limitat la infrastructura de proiecte-pilot și de extindere reprezintă un alt obstacol important pentru start-upurile și întreprinderile în fază de extindere din domeniul bioeconomiei. Comisia va sprijini îmbunătățirea accesului la astfel de infrastructuri, valorificând sinergiile existente între programele UE, cum ar fi parteneriatele dintre Green Assist și Rețeaua întreprinderilor europene. 
Comisia colaborează cu statele membre pentru a alinia prioritățile de investiții în bioeconomie și pentru a orienta coordonarea mecanismelor de sprijin ale UE cu proiectele naționale, inclusiv în ceea ce privește proiectele importante de interes european comun (PIIEC). Forumul european comun pentru proiecte importante de interes european comun (FEC-PIIEC) examinează lanțul valoric al biotehnologiei și al producției biotehnologice în vederea identificării proiectelor potențiale. Statele membre pot concepe măsuri de ajutor în sprijinul PIIEC pentru cercetarea și dezvoltarea unor inovații majore și pentru prima implementare industrială a tehnologiilor esențiale pentru tranziția curată, precum și pentru proiecte importante de infrastructură. 
Dezvoltarea unor piețe-lider pentru materiale și tehnologii
[bookmark: _Hlk213941109]Identificarea și consolidarea piețelor-lider, în care soluțiile bazate pe bioresurse beneficiază de condiții previzibile ale cererii, pot debloca investițiile private și pot permite extinderea. Ar trebui acordată prioritate sectoarelor în care soluțiile bazate pe bioresurse oferă cea mai mare valoare adăugată și sunt apropiate de introducerea pe piață sau au atins deja maturitatea industrială, bazându-se pe lanțurile valorice existente pentru a asigura o utilizare mai eficientă a resurselor, o adoptare mai rapidă pe piață și un impact economic vizibil, valorificând la maximum resursele de biomasă ale Europei ca bază pentru piețele bioeconomiei. În 2022, biomasa din Europa a fost utilizată în principal pentru: hrană pentru animale (38 %), energie (29 %), materiale (24 %) și alimente (9 %). În ultimii zece ani, utilizarea biomasei pentru energie a crescut cu 14 %, în timp ce utilizarea materialelor a crescut cu 11 %[footnoteRef:30]. Bioenergia continuă să joace un rol important în securitatea energetică, în special atunci când utilizează reziduuri, nu sporește poluarea apei și a aerului și completează alte surse regenerabile de energie. [30: 	Sinteză politică a JRC, „Biomass supply and demand in the EU 2012-2022” (Oferta și cererea de biomasă în UE 2012-2022).] 


	Utilizarea eficientă a biomasei 
Utilizarea eficientă a biomasei înseamnă direcționarea acesteia către aplicații cu valoare mai mare și reducerea presiunilor asupra ecosistemelor, reflectând totodată condițiile locale și realitățile pieței:
· securitatea alimentară și nutrițională, concomitent cu menținerea și îmbunătățirea serviciilor ecosistemice;
· acolo unde este fezabil, biomasa ar trebui utilizată pentru produse și materiale cu valoare mai mare care stochează carbonul mai mult timp și înlocuiesc materialele pe bază de combustibili fosili;
· [bookmark: _Hlk214467726]fluxurile reziduale și secundare pot fi utilizate pentru energie, în special în cazul în care nu există soluții alternative de decarbonizare sau atunci când acestea asigură securitatea energetică și accesibilitatea prețurilor energiei.

Atunci când se evaluează cea mai eficientă modalitate de utilizare în deciziile de politică și de investiții, printre factorii relevanți care trebuie avuți în vedere se numără calitatea biomasei; tipul de materie primă (primară/secundară); disponibilitatea biomasei în timp; modalități alternative de furnizare a aceluiași serviciu, ținând seama de durabilitate, impactul asupra mediului și circularitate; infrastructura și capacitatea de procesare; și contextul local.
[bookmark: _Hlk214470052][bookmark: _Hlk214472076]În viitor, planurile strategice PAC, planurile naționale privind energia și clima, politica de coeziune și strategiile naționale sau regionale în domeniul bioeconomiei ar trebui să sprijine utilizarea eficientă și adecvată a biomasei. Această abordare este pe deplin conformă cu Cadrul privind ajutoarele de stat în contextul Pactului pentru o industrie curată, care încurajează statele membre să se asigure că proiectele și activitățile sprijinite prin ajutoare de stat contribuie, în cea mai mare măsură posibilă, la economia circulară. Pentru a sprijini statele membre și actorii de pe piață, Comisia va îmbunătăți transparența fluxurilor de biomasă în cadrul mecanismelor existente de raportare și monitorizare și va face schimb de exemple și abordări practice prin intermediul Centrului de cunoștințe pentru bioeconomie. Această activitate va include o evaluare coerentă și cuprinzătoare a impactului asupra mediului și a compromisurilor de mediu din perspectiva ciclului de viață[footnoteRef:31], precum și a potențialului economic într-o abordare la nivelul întregului sistem, de exemplu prin modelare economică. [31: 	SINKKO, T., CASONATO, C., VALENZANO, A., WIERZGALA, P. și LISTORTI, G., „Substituting conventional products with bioeconomy innovations: analysis of potential environmental impacts using a Life Cycle Assessment perspective” (Înlocuirea produselor convenționale cu inovații din bioeconomie: analiza impacturilor potențiale asupra mediului utilizând o perspectivă de evaluare a ciclului de viață), Oficiul pentru Publicații al Uniunii Europene, Luxemburg, 2025, JRC142832.] 

În 2026, Comisia va elabora pachetul privind uniunea energetică pentru deceniul următor și va ține seama de experiența dobândită în cursul punerii în aplicare a Directivei privind energia din surse regenerabile (RED), inclusiv a criteriilor sale de durabilitate și de reducere a emisiilor de gaze cu efect de seră, precum și de evoluțiile tehnologice în domeniul energiei din surse regenerabile. În plus, până în 2027, Comisia va publica un raport, în conformitate cu articolul 3 alineatul (3) din Directiva privind energia din surse regenerabile, referitor la impactul schemelor de sprijin pentru biomasă ale statelor membre, inclusiv asupra biodiversității, a climei și a mediului, precum și la posibilele denaturări ale pieței.
Biocombustibilii vor continua să joace un rol important în decarbonizarea sectorului transporturilor, în special în aviație și în sectorul maritim, precum și pentru transportul pe distanțe lungi cu vehicule grele în tranziția către electrificare. Se preconizează că cererea va crește începând din 2025, parțial ca urmare a inițiativei ReFuelEU în domeniul aviației și a inițiativei FuelEU în domeniul maritim. Cu toate acestea, disponibilitatea biomasei durabile rămâne limitată, iar utilizarea sa este cea mai eficace în sectoarele greu de decarbonizat. Astfel cum s-a subliniat în Planul de investiții în transporturi durabile, prezenta strategie va sprijini un lanț valoric coerent, circular și durabil în aceste scopuri.
	Catalizatori ai piețelor-lider din bioeconomie în toate sectoarele: Achiziții publice și alianțe voluntare ale industriei
Achizițiile publice pot contribui la crearea unei cereri timpurii de materiale și soluții inovatoare. Viitoarea revizuire a Directivelor privind achizițiile publice va urmări, printre altele, să promoveze și să faciliteze în continuare achizițiile publice de soluții bazate pe bioresurse. În plus, Comisia va sprijini achizitorii publici care doresc să aibă în vedere soluții bazate pe bioresurse în procesele de achiziții publice relevante. 
Inițiativele voluntare ale industriei pot contribui la crearea unor semnale mai clare privind cererea și la reducerea incertitudinii în materie de investiții, în special pentru instalațiile de producție de pionierat. Acestea completează instrumentele de simplificare a reglementărilor și de finanțare prin alinierea așteptărilor pieței și îmbunătățirea coordonării de-a lungul lanțului valoric.
Comisia va elabora un proiect-pilot privind bioeconomia în cadrul Instrumentului de coordonare a competitivității, în conformitate cu Busola pentru competitivitate. Acest proiect privind CCT urmărește să creeze cererea necesară care va accelera pregătirea industrială a materialelor din bioresurse, ținând seama, totodată, de rolul producătorilor de biomasă primară în lanțul valoric și asigurând faptul că start-upurile au acces la instalațiile demonstrative necesare pentru a-și testa noile produse. În acest scop, proiectul va sprijini crearea „Alianței pentru bioeconomie în Europa” (Bio-based Europe Alliance – BEA), o alianță voluntară de corporații care ar putea asigura o cerere fiabilă și previzibilă de materiale din bioresurse și de bioproduse, oferind investitorilor privați siguranță cu privire la investițiile lor în instalații cu utilizare intensivă a cheltuielilor de capital (CAPEX), precum și garantând acordurile necesare de achiziționare a producției. Proiectul-pilot privind bioeconomia din cadrul CCT ar urma să încurajeze, de asemenea, crearea de noi instalații demonstrative de producție biotehnologică (nivelul de maturitate tehnologică 5–7), permițând start-upurilor și întreprinderilor inovatoare să testeze viabilitatea noilor prototipuri și produse. Alianța pentru bioeconomie în Europa(BEA) va reuni întreprinderi din UE care s-au angajat să achiziționeze în mod colectiv materiale din bioresurse, bioproduse și aplicații bazate pe biotehnologie în valoare de 10 miliarde EUR până în 2030. Prin dezvoltarea unor instrumente practice de finanțare mixtă, adaptate la particularitățile diferitelor sectoare ale bioeconomiei, UE poate contribui la îmbunătățirea încrederii investitorilor în etapele de extindere, inclusiv pentru IMM-uri și producătorii regionali. 
Orientările Comisiei privind acordurile de cooperare orizontală oferă principii generale și exemple concrete ale modului în care acordurile de durabilitate pot respecta normele UE în materie de concurență. Atunci când întreprinderile solicită clarificări privind modelele de cooperare, Comisia le poate oferi orientări suplimentare adaptate, în conformitate cu condițiile specificate în Comunicarea privind îndrumările informale.
	Piețele-pilot pentru materiale
Materialele din bioresurse întâmpină adesea dificultăți în a realiza economii de scară, ceea ce duce la costuri de producție mai mari și, în consecință, la o cerere mai scăzută, care, la rândul său, limitează creșterea și investițiile. Provocări similare se întâlnesc pe majoritatea piețelor de biomateriale și tehnologii: concurența în materie de costuri cu alternativele bazate pe combustibilii fosili, riscurile legate de aprovizionarea cu materii prime, cererea slabă de pe piață, economiile de scară reduse și procedurile de autorizare mai lungi.
Următoarele piețe-lider au fost identificate ca având un potențial ridicat de a depăși aceste provocări prin inițiative specifice și de a contribui la expansiunea bioeconomiei.
Materialele plastice de origine biologică și polimerii bazați pe bioproduse, precum și materialele de ambalare pe bază de biofibre, pot înlocui materialele pe bază de combustibili fosili cu alternative fabricate din surse regenerabile de biomasă (de exemplu, amidon, lignină sau alge). Acestea sunt utilizate din ce în ce mai mult în ambalaje, în componente auto și în aplicații industriale, iar performanța lor este îmbunătățită prin cercetare și inovare continuă, inclusiv prin proiectarea digitală și asistată de inteligență artificială a materialelor[footnoteRef:32]. [32:  	Spre o economie circulară: proiectarea biopolimerilor prin învățare automată, extras: 18.10.2025.] 

Beneficii: 
· o amprentă de carbon mai scăzută în comparație cu materialele plastice convenționale (în funcție de polimer);
· potențial de reducere a dependenței de importuri pentru principalele materii prime chimice;
· sprijinirea creării de valoare atunci când se utilizează biomasă de origine locală;
· dezvoltarea de noi aplicații pentru materialele plastice biodegradabile.


Măsuri de sprijinire a cererii și a investițiilor:
În temeiul Regulamentului privind ambalajele și deșeurile de ambalaje, Comisia va:
· sprijini recunoașterea și adoptarea pe piață a materialelor plastice de origine biologică și a materialelor noi din bioresurse, în complementaritate cu obiectivele privind conținutul reciclat, asigurând o abordare coerentă la nivelul tuturor aplicațiilor;
· evalua dacă definițiile la nivelul UE ar putea sprijini certificarea și extinderea polimerilor bazați pe bioproduse.

Textilele din biofibre și țesături de origine biologică includ fibre naturale (bumbac, in, cânepă și lână) și fibre celulozice artificiale (man-made cellulosic fibres - MMCF) provenite din păduri gestionate în mod durabil, putând asigura o sursă fiabilă și trasabilă de celuloză pentru aceste fibre și sprijinind lanțurile valorice regionale. 

Beneficii: 
· materii prime regenerabile, cu o capacitate de producție europeană consacrată;
· pot sprijini lanțuri de aprovizionare trasabile și ancorate la nivel regional;
· evită eliberarea de microplastice în mediu; 
· susțin cererea de fibre textile cu impact mai redus;
· au un potențial de menținere a unei valori mai mari, inclusiv în regiunile rurale.
Măsuri de sprijinire a cererii și a investițiilor:

· Regulamentul privind proiectarea ecologică a produselor sustenabile (ESPR) va stabili cerințe de performanță și de durabilitate pentru textile, inclusiv pentru cele fabricate din biofibre.
· Revizuirea metodelor privind amprenta de mediu a produselor (AMP) va lua în considerare indicatori relevanți pentru performanța fibrelor, eliberarea de microfibre și amprenta de mediu, facilitând astfel înțelegerea de către consumatori a avantajelor unor materiale precum biotextilele.
· Un grup tematic al Rețelei PAC va analiza modalitățile de consolidare a capacității UE de prelucrare a lânii și de diversificare a veniturilor fermierilor.

Bioprodusele chimice sunt derivate din resurse biologice regenerabile, cum ar fi plantele, lemnul, algele și reziduurile agricole, fiind utilizate în diverse sectoare, inclusiv în sectorul farmaceutic, al alimentelor și băuturilor, al textilelor, al produselor de îngrijire personală și al aplicațiilor industriale. 
Beneficii:
· emisii de proces cu 30-50 % mai mici (în funcție de filieră);
· procesele microbiene și enzimatice pot sprijini producția cu un consum energetic mai redus;
· oportunități de înlocuire a materiilor prime petrochimice și de reducere a dependenței de importuri.

Măsuri de sprijinire a cererii și a investițiilor:
Comisia va:

· sprijini extinderea biotehnologiei industriale pentru producția de bioproduse chimice; 
· stimula cererea și producția de bioproduse chimice, inclusiv prin posibila introducere a cerințelor privind conținutul de origine biologică pentru anumite produse introduse pe piața unică a UE.
Bioprodusele pentru construcții includ lemnul și alte materiale regenerabile, cum ar fi cânepa, paiele, miceliul și materialele compozite pe bază de fibre. Sectorul construcțiilor este responsabil pentru peste 35 % din producția de deșeuri în UE și pentru 5-12 % din totalul emisiilor naționale de GES[footnoteRef:33]. Utilizarea bioproduselor poate contribui la reducerea carbonului încorporat și a cererii de energie[footnoteRef:34] în clădiri cu aproximativ 40 %[footnoteRef:35].  [33: 	Clădiri și construcții – Piață internă, industrie, antreprenoriat și IMM-uri.]  [34: 	Proiectul BIOBUILD – Soluții termice pentru clădirile verzi.]  [35: 	Paving the way for lowering embodied carbon emissions in the building and construction sector | Clean Technologies and Environmental Policy (Pregătirea terenului pentru reducerea emisiilor de carbon încorporate în sectorul construcțiilor | Tehnologii curate și politică de mediu).] 

Beneficii:
· o amprentă mai scăzută de carbon încorporat și o cerere de energie mai redusă;
· stocarea pe termen lung a carbonului în clădiri;
· diversificarea lanțurilor de aprovizionare cu materiale;
· sprijinirea ecosistemelor regionale de prelucrare.

Măsuri de sprijinire a cererii și a investițiilor:
În temeiul Regulamentului revizuit privind produsele pentru construcții (RPC), Comisia va:

· continua activitatea de standardizare pentru bioprodusele pentru construcții și va asigura existența unor standarde care să permită o comparație echitabilă între materialele convenționale și cele inovatoare, deschizând și extinzând piața UE pentru bioprodusele pentru construcții;
· pentru noile bioproduse pentru construcții care nu sunt încă armonizate, viitoarele standarde vor asigura faptul că performanța acestora, inclusiv comportamentul lor la foc, poate fi comparată direct cu cea a unor produse similare fabricate din alte materiale, îmbunătățindu-le astfel competitivitatea și circulația în cadrul pieței unice.

[bookmark: _Hlk213941304]Pentru a stimula adoptarea pe piață, Comisia va:

· sprijini construcțiile industrializate și modulare care utilizează materiale durabile din bioresurse, prin contribuții la activitatea de standardizare, la modelele de achiziții publice și la proiectele de referință din cadrul Strategiei pentru construcții (2026);
· sprijini evaluarea întregului ciclu de viață al emisiilor de gaze cu efect de seră ale clădirilor, în temeiul Directivei privind performanța energetică a clădirilor;
· elabora o metodologie pentru certificarea captării emisiilor biogene cu stocare de dioxid de carbon pe termen lung în clădiri, în temeiul Cadrului de certificare pentru absorbțiile de carbon și agricultura carbonului (CRCF).
[bookmark: _Hlk213941964]
Noul Bauhaus european (NBE) va continua să:
· sprijine proiectele demonstrative (de exemplu, renovări de școli, locuințe sociale, interioare publice);
· faciliteze legăturile între proiectanți, arhitecți, producători, constructori, orașe și autoritățile care gestionează fonduri UE, naționale și regionale;
· îmbunătățească acceptarea pe piață și vizibilitatea. 

Academia NBE va:
· sprijini formarea și dezvoltarea competențelor pentru construcții din bioresurse și construcții bazate pe natură; 
· oferi sprijin specific IMM-urilor și ecosistemelor de inovare; 
· sprijini cercetarea și inovarea. 

Biofertilizanți și bioproduse de protecție a plantelor. Biofertilizanții includ microorganisme, nutrienți reciclați și biocompuși care îmbunătățesc fertilitatea solului și disponibilitatea nutrienților. Bioprodusele de protecție a plantelor includ microorganisme și substanțe naturale (cum ar fi extracte din plante și alte biosubstanțe) care contribuie la menținerea sănătății plantelor. Biofertilizanții pot reduce dependența de importuri și amprenta de carbon, transformând reziduurile agricole și deșeurile organice locale în valoare economică. 
Beneficii: 
· reducerea dependenței de factorii de producție sintetici; 
· sprijinirea funcțiilor solului și a eficienței utilizării resurselor; 
· facilitarea lanțurilor valorice circulare prin utilizarea subproduselor agricole și de procesare; 
· reducerea dependenței de importuri pentru principalii factori de producție agricolă; și 
· oferirea de opțiuni practice și adaptabile pentru ferme de diferite dimensiuni.

Măsuri de sprijinire a cererii și a investițiilor:
Cu procese de autorizare mai clare și o vizibilitate mai bună pe piață, gradul de adoptare pe piață ar putea crește semnificativ până în 2040. 

Pachetul omnibus de simplificare pentru substanțele chimice va raționaliza procedurile de evaluare pentru anumite microorganisme din produsele fertilizante. În viitorul pachet de simplificare privind siguranța alimentelor și a hranei pentru animale, Comisia va propune măsuri pentru accelerarea accesului pe piață al biopesticidelor. 

La evaluarea Regulamentului privind produsele fertilizante (care trebuie finalizată până în iulie 2026), Comisia va examina dacă acesta își îndeplinește obiectivul de promovare a utilizării materialelor organice și recuperate. Pe baza evaluării, Comisia ar putea propune măsuri specifice (de exemplu, orientări specifice, platforme comune de date sau evaluări simplificate ale riscurilor pentru tulpinile microbiene).

Prin intermediul Rețelei PAC a UE, Comisia va sprijini schimburile de cunoștințe și utilizarea circulară a nutrienților, precum și sporirea cunostințelor pe acest subiect și a adoptării practice în rândul fermierilor și al consilierilor. În plus, Actul delegat privind RENURE (azotul recuperat din dejecțiile animaliere) oferă posibilitatea utilizării dejecțiile animaliere procesate în condiții definite.

2.4 	Piețe-pilot pentru tehnologii 
Biotehnologiile sunt esențiale pentru expansiunea bioeconomiei și a bazei industriale a Europei. Acestea permit conversia biomasei primare și secundare în materiale, produse chimice, combustibili și alte aplicații cu valoare ridicată.
Biorafinăriile transformă biomasa – inclusiv biomasa lemnoasă, reziduurile agricole, deșeurile biologice și fluxurile secundare de procesare – într-o gamă largă de produse, precum ingredientele alimentare, hrana pentru animale, biocombustibilii, substanțele biochimice și biomateriale[footnoteRef:36]. Biorafinăriile pot produce, de asemenea, alternative la materiile prime critice, cum ar fi bioanozii utilizați în baterii. Acestea necesită adesea investiții de capital semnificative și o planificare coordonată pentru materiile prime și infrastructură. O simbioză industrială sporită poate optimiza utilizarea materiilor prime la nivelul tuturor sectoarelor, poate stabiliza aprovizionarea cu factori de producție, poate reduce deșeurile și costurile de producție și poate sprijini clusterele industriale.  [36:  	Perspectivele biorafinăriilor din UE până în 2030 – Oficiul pentru Publicații al UE.] 

Fermentația avansată utilizează microorganisme inovatoare, de înaltă performanță, pentru a transforma sursele de carbon, cum ar fi reziduurile de zahăr și alte tipuri de biomasă secundară, în compuși cu valoare ridicată. 

Dezvoltarea stocării permanente a carbonului biogenic poate sprijini poziția de lider a Europei în materie de tehnologii industriale compatibile cu obiectivul zero emisii nete; poate completa lanțul valoric al materialelor din bioresurse prin stocarea pe termen lung a carbonului; poate furniza CO₂ ca materie primă pentru procese industriale în care este necesar carbonul. 

Măsuri de sprijinire a cererii și a investițiilor:

Comisia și Grupul BEI vor continua să utilizeze instrumente de finanțare mixtă pentru a accelera dezvoltarea biorafinăriilor de pionierat și vor consolida abordările de reducere a riscurilor pentru a atrage mai mult capital privat. Pentru a sprijini apariția unor clustere regionale puternice, Comisia va facilita dezvoltarea văilor de simbioză industrială, care coordonează planificarea materiilor prime, a infrastructurii și a investițiilor la nivel teritorial.

Pentru a sprijini extinderea întreprinderilor bazate pe fermentație, Comisia va îmbunătăți accesul IMM-urilor și al întreprinderilor în curs de extindere la infrastructura pilot și demonstrativă și va consolida coordonarea proceselor de autorizare, după caz.

În ceea ce privește captarea, utilizarea și stocarea carbonului biogenic, revizuirea schemei de comercializare a certificatelor de emisii de gaze cu efect de seră în cadrul Uniunii (EU ETS) va explora modalitățile prin care ar putea fi recunoscute absorbțiile permanente de carbon biogen certificate în temeiul Regulamentului CRCF, în timp ce Fondul pentru inovare va continua să sprijine proiectele scalabile de bioenergie cu captarea, utilizarea și stocarea dioxidului de carbon (Bio-CUSC).

Asigurarea unor perspective pe termen lung pentru bioeconomie: Biomasă provenită din surse durabile
UE este, în mare măsură, autonomă în ceea ce privește aprovizionarea cu biomasă (aproximativ 90 %)[footnoteRef:37]. Aceasta dispune de mijloacele necesare pentru a rămâne astfel, cu condiția implementării unor măsuri coerente pe termen lung care să mențină capacitatea de producție, sănătatea ecosistemelor și reziliența resurselor în timp.  [37:  	JRC, „EU Biomass supply, uses, governance and regenerative actions” (Aprovizionarea cu biomasă a UE, utilizări, guvernanță și acțiuni regenerative), 2025.] 

Reducerea necesității de biomasă primară: utilizarea materiilor prime secundare și circularitatea 
Circularitatea trebuie să devină un principiu de bază al bioeconomiei europene. Prin menținerea materialelor în uz productiv pentru mai mult timp și prin valorificarea mai eficientă a reziduurilor și a subproduselor, UE poate sprijini utilizarea eficientă a resurselor și poate reduce presiunea asupra sistemelor de producție primară. În condițiile în care rata de circularitate este de 11,8 % din 2015[footnoteRef:38], o utilizare sporită a fluxurilor de biomasă secundară oferă oportunități pentru noi modele de afaceri circulare. O bioeconomie mai circulară începe la nivel local. Atunci când subprodusele și reziduurile sunt transformate în noi resurse, acestea generează valoare aproape de locul de proveniență și ajută comunitățile să devină mai autonome. Numeroase regiuni demonstrează deja modul în care întreprinderile și industriile, inclusiv IMM-urile și producătorii primari, transformă deșeurile în materii prime, căldură sau îngrășăminte. Totuși, buna funcționare a pieței unice a UE pentru biomasa secundară[footnoteRef:39] este esențială. Semnalele mai clare ale pieței și capacitatea de prelucrare pot îmbunătăți competitivitatea fluxurilor secundare. Măsurile privind piețele-lider pe care Comisia le va adopta în temeiul Regulamentului privind proiectarea ecologică a produselor sustenabile (ESPR) pentru textile și mobilier (a se vedea secțiunea 2) vor stabili, de asemenea, cerințe de performanță și de informare pentru a spori durata de viață mai lungă și potențialul de reutilizare și posibilitatea de reciclare a produselor, inclusiv a produselor fabricate din resurse biologice. O abordare similară va fi adoptată și în ceea ce privește Eticheta ecologică a UE. [38:  	Cadru de monitorizare – Economia circulară – Eurostat.  ]  [39:    Biomasa secundară include biomasa provenită din subproduse sau fluxuri secundare rezultate din procesele de fabricare a produselor, biodeșeurile, deșeurile rezultate din activitățile de creștere a animalelor, lemnul, hârtia și cartonul recuperate după consum, precum și orice altă biomasă recuperată din bioproduse ajunse la finalul ciclului de viață.
] 

Biodeșeurile sunt în continuare insuficient valorificate. Comisia va sprijini colectarea și valorificarea acestora, inclusiv prin viitorul act legislativ privind economia circulară, prin producerea de biogaz și biometan și prin utilizarea digestatului ca biofertilizant, în cadrul unui acord tripartit. După caz, captarea și utilizarea CO₂ biogenic vor fi încurajate pentru a îmbunătăți utilizarea eficientă a resurselor. 
Închiderea ciclului nutrienților este esențială pentru reziliența de mediu și economică. Utilizarea circulară a dejecțiilor animaliere, inclusiv prin intermediul RENURE, poate reduce dependența de îngrășămintele minerale. Comisia va promova eficiența utilizării azotului în sistemele bioeconomice și va acționa în direcția stabilirii unor obiective minime de reciclare și reutilizare a fosforului recuperat din apele uzate și nămoluri.

Către ecosisteme și lanțuri valorice reziliente și durabile
Forța bioeconomiei Europei depinde de sănătatea și reziliența mediului său natural. 
Înțelegerea cantității de biomasă care poate fi produsă și extrasă concomitent cu refacerea ecosistemelor și menținerea unui absorbant de carbon rezilient în sectorul terenurilor contribuie la asigurarea faptului că orice creștere este menținută în limitele planetei, cu respectarea obiectivelor sectorului LULUCF (exploatarea terenurilor, schimbarea destinației terenurilor și silvicultura). Comisia va continua să se bazeze pe dovezi științifice, pe experiența practică și pe dialogul cu producătorii și comunitățile pentru a sprijini un echilibru între producție, refacere și protecție. Este necesară o imagine mai clară a potențialului durabil al biomasei. În consecință, Comisia va consolida modelarea și datele prin intermediul Centrului de cunoștințe pentru bioeconomie și va utiliza dovezile astfel colectate pentru a orienta măsurile legate de cerere.
Multe regiuni combină deja utilizarea economică și îngrijirea ecologică — reumidificând terenurile drenate, reducând riscurile de incendiu sau transformând lemnul cu valoare scăzută în produse noi. Partajarea acestor experiențe la nivel transfrontalier accelerează învățarea în rândul tuturor actorilor implicați. Având în vedere că multe sectoare se bazează pe materii prime comune, Comisia va convoca producători, prelucrători și utilizatori industriali pentru a discuta despre perspectivele de aprovizionare, inclusiv despre culturile flexibile cu dublă utilizare, precum și pentru a facilita extinderea abordărilor care combină producția cu refacerea mediului, inclusiv paludicultura în zonele umede sau valorificarea lemnului cu valoare scăzută în vederea creării de noi surse de venit și a prevenirii incendiilor forestiere. Totodată, Comisia va promova ajungerea la un consens prin abordări voluntare, ascendente, inclusiv printr-un sistem voluntar de evaluare comparativă a durabilității în cadrul fermelor și prin cooperarea cu statele membre și cu parteneri precum Forest Europe, FAO și IFAD, pentru a consolida gestionarea durabilă a pădurilor într-un mod care să recunoască diversitatea regională și practicile îndelung consacrate. Consolidarea consensului va fi sprijinită prin cooperarea continuă cu statele membre, cu cercetătorii și cu părțile interesate, inclusiv prin procesul paneuropean Forest Europe. Bioeconomia se va baza, de asemenea, pe analiza prospectivă. O mai bună monitorizare, anticiparea riscurilor climatice și de piață și disponibilitatea de adaptare vor contribui la menținerea stabilității lanțurilor valorice ale Europei chiar și în perioade de incertitudine. Pentru a spori reziliența, Comisia va efectua o analiză a riscurilor asociate lanțurilor de aprovizionare cu biomasă și va sprijini utilizarea datelor deschise de monitorizare Copernicus pentru evaluarea aprovizionării cu biomasă.

Aprovizionarea cu biomasă primară

Producția primară este punctul în care începe bioeconomia, iar durabilitatea și competitivitatea pot merge mână în mână. Fermierii, silvicultorii și pescarii gestionează resursele vii ale Europei, asigurând echilibrul între productivitate și grija pentru terenuri și apă. Activitatea lor zilnică stă la baza securității alimentare, a materialelor regenerabile și a mijloacelor de trai din mediul rural.

La nivelul pădurilor, gestionarea durabilă adaptată local poate asigura o aprovizionare pe termen lung a industriei, menținând, în același timp, rolul pădurilor de absorbție rezilientă a carbonului. 

În agricultură, abordările circulare și durabile consolidează fertilitatea solului și reduc costurile. Politica agricolă comună (PAC) actuală și viitoare îi va sprijini pe fermierii care adoptă inovarea în domeniul bioeconomiei, precum și practicile durabile și regenerative, care își diversifică sursele de venit și cooperează în cadrul lanțurilor valorice emergente.

Resursele acvatice pot contribui, de asemenea, la o aprovizionare cu biomasă mai diversificată și mai rezilientă, protejând în același timp ecosistemele vulnerabile. Orientările UE privind acvacultura și inițiativa „Bioeconomia albastră – către un sector european al algelor puternic și durabil” sprijină producția și valorificarea algelor și a moluștelor bivalve, iar Pactul privind oceanele va lansa o inițiativă a UE privind inovarea în domeniul bioeconomiei albastre pentru a debloca fluxurile secundare de biomasă acvatică insuficient utilizate și pentru a dezvolta lanțuri valorice marine, inclusiv prin valorificarea fluxurilor secundare precum resturile sau cochiliile de pește. 

Reziliența în domeniul apei este esențială pentru bioeconomie. Gestionarea integrată a apei, măsurile de eficiență și evaluările riscurilor climatice ar trebui să facă parte din deciziile de investiții, în conformitate cu abordarea stabilită în Strategia pentru reziliența în domeniul apei. Solurile sănătoase și ciclurile echilibrate ale apei sunt fundamentele nevăzute ale productivității pe termen lung și ale stabilității climatice.

[bookmark: _Hlk213929620]Natura însăși poate deveni parte a competitivității Europei. Piețele emergente ale creditelor de carbon și ale creditelor pentru biodiversitate îi pot recompensa pe cei care refac și protejează capitalul natural, generând noi venituri pentru zonele rurale. În acest scop, Comisia adoptă metodologii cu privire la agricultura carbonului și instituie un registru al UE în temeiul Regulamentului CRCF. În plus, Comisia pune în aplicare Foaia de parcurs privind creditele pentru natură pentru a orienta piețele voluntare, de înaltă integritate, care completează agricultura carbonului. În vederea creării unei cereri previzibile de scheme bazate pe rezultate și a stimulării investițiilor private, Comisia va înființa Clubul cumpărătorilor din UE, asigurând oportunități echitabile și un mediu concurențial pentru producători. Această inițiativă voluntară va transmite un semnal clar privind cererea pentru agricultura carbonului și pentru absorbțiile permanente de carbon în temeiul Regulamentului CRCF. Prin punerea în comun a cererii voluntare din partea întreprinderilor private, inițiativa va contribui la generarea de noi fluxuri de venituri pentru fermierii și silvicultorii europeni, va sprijini lanțurile valorice reziliente ale biomasei și va consolida angajamentele întreprinderilor. Pentru a simplifica și mai mult participarea fermierilor și a silvicultorilor la piața voluntară a agriculturii carbonului, Comisia va crea o bază de date a UE privind agricultura carbonului, care va include modele, factori de emisie, produse de teledetecție și seturi de date de referință, reducând astfel costurile administrative și de monitorizare. 

În cele din urmă, cunoștințele rămân puntea dintre știință, politică și practică. Comisia va crea un registru de cunoștințe la nivelul UE, care va oferi orientări practice, adaptate la nivel local, pentru fermieri, silvicultori și administratorii de terenuri, în vederea îmbunătățirii productivității, a rezilienței și a furnizării de servicii ecosistemice.

Valorificarea parteneriatelor și a oportunităților globale 
La nivel mondial, bioeconomia câștigă teren. Peste 50 de țări au adoptat strategii în domeniul bioeconomiei[footnoteRef:40]. În contextul schimbărilor climatice, al creșterii presiunii asupra resurselor naturale și al intensificării concurenței pentru biomasă, este important să existe o înțelegere globală coerentă asupra a ceea ce constituie o bioeconomie durabilă. Parteneriatele strategice ar trebui, de asemenea, să promoveze accesul deschis și previzibil pe piață al bioproduselor provenite din UE, sprijinit de cooperarea în materie de standarde și reducerea barierelor inutile în calea comerțului. UE intenționează să încheie parteneriate strategice privind bioeconomia, inclusiv cu principalii furnizori mondiali de biomasă. Scopul este de a sprijini continuitatea comerțului cu biomasă, cu materiale din bioresurse și cu soluții bazate pe bioresurse, într-un mod previzibil pentru operatori și care respectă condițiile locale. [40:  	Gardossi et al., „Bioeconomy national strategies in the G20 and OECD countries: Sharing experiences and comparing existing policies” (Strategii naționale în domeniul bioeconomiei în țările G20 și OCDE: schimbul de experiență și compararea politicilor existente),  2023. ] 

Facilitarea unui acces mai larg pe piețele mondiale pentru biotehnologii, bioinovații, biomateriale și aplicațiile bazate pe biotehnologie din UE
Europa poate să își mărească exporturile de biotehnologii, biomateriale, bioproduse, aplicații bazate pe biotehnologie și inovații circulare. În acest scop, industria UE are nevoie de condiții echitabile de acces pe piață, iar în paralel exporturile trebuie monitorizate pentru a se evita penuria de biomasă și efectele negative asupra ecosistemelor. UE concurează la nivel mondial pentru biomasă durabilă. Diversificarea surselor, concomitent cu menținerea unei aprovizionări interne solide, va fi esențială pentru a se evita dependența excesivă de furnizori unici și expunerea la volatilitate. 
Acordurile comerciale, parteneriatele și dialogurile în materie de reglementare vor fi utilizate pentru a sprijini un acces echilibrat pe piață al bioproduselor și al biotehnologiilor. Totodată, cererea tot mai mare de biomasă și extinderea piețelor mondiale de bioproduse trebuie gestionate astfel încât să fie evitate efectele negative de mediu sau sociale în afara UE. Comerțul cu biomasă și bioproduse ar trebui să fie aliniat la obiectivele mai ample de mediu și de dezvoltare. Acestea urmează să fie consolidate prin sisteme coerente și transparente de informare care sprijină trasabilitatea și încrederea pieței, cum ar fi cele prevăzute de legislația europeană privind defrișările.

Strategia „Global Gateway” oferă un cadru pentru corelarea investițiilor în lanțuri de aprovizionare reziliente cu schimbul de cunoștințe și cooperarea în materie de inovare, pentru a sprijini țările partenere să își dezvolte prin forțe proprii sectoare ale bioeconomiei robuste și durabile și să își îmbunătățească accesul la piețele mondiale în calitate de furnizori potențiali. Parteneriatele se vor concentra pe crearea de valoare adăugată la nivel local, pe dezvoltarea competențelor și consolidarea unor sisteme de aprovizionare reziliente în țările partenere. În Africa, unde Planul de acțiune al CAE privind economia circulară[footnoteRef:41] și Strategia regională a CAE în domeniul bioeconomiei[footnoteRef:42] au fost adoptate recent, strategia „Global Gateway” sprijină deja proiecte de consolidare a capacităților locale, de creare de locuri de muncă și de promovare a utilizării responsabile a resurselor. Platforme precum Forumul internațional privind bioeconomie și Dialogul politic la nivel înalt Uniunea Africană – Uniunea Europeană (UA-UE) privind știința, tehnologia și inovarea vor continua să sprijine schimburile și cooperarea în domeniul cercetării și inovării. UE va sprijini dezvoltarea la nivel mondial, inclusiv în anumite țări africane, a lanțurilor valorice bioeconomice, într-o manieră adaptată la condițiile locale.  [41:  	https://au.int/sites/default/files/documents/45336-doc-GIZ-AU_Continental_Circular_Action_V11.pdf ]  [42:  	Final-Summary-EAC-BIOECONOMY-STRATEGY.pdf.  ] 

4.2.	Definirea agendei globale privind bioeconomia durabilă 
O înțelegere comună între UE și principalii săi parteneri internaționali și comerciali este importantă pentru facilitarea investițiilor private, a dialogurilor într-un stadiu incipient, a cooperării în materie de cercetare și inovare, a convergenței în materie de reglementare și a atingerii obiectivelor de durabilitate, de exemplu în domeniile agriculturii, pescuitului, acvaculturii și silviculturii durabile. UE va continua să participe în principalele foruri internaționale în cadrul cărora sunt definite condițiile de concurență internaționale pentru bioeconomie și va continua să pledeze și să acționeze pentru realizarea obiectivelor și a țintelor conexe din Agenda 2030 pentru dezvoltare durabilă, din Cadrul pentru biodiversitate de la Kunming–Montreal, din Acordul de la Paris și din alte acorduri multilaterale de mediu.
UE își va consolida rolul de parteneriat în definirea agendei internaționale în domeniul bioeconomiei, inclusiv prin colaborarea cu organizațiile internaționale (cum ar fi FAO). UE va construi parteneriate mai puternice cu țările din afara UE pentru a discuta despre beneficii și compromisuri, pentru a acționa în direcția interoperabilității și pentru a facilita proiectele comune[footnoteRef:43]. UE se va baza pe activitățile existente, cum ar fi Principiile la nivel înalt ale G20 privind bioeconomia, elaborate în timpul președinției G20 a Braziliei, sau Principiile și criteriile orientative pentru o bioeconomie durabilă[footnoteRef:44], elaborate în cadrul FAO, pentru a colabora cu partenerii săi în vederea asigurării convergenței în materie de date, bune practici, parametri și standarde pentru a promova comerțul durabil.  [43:   De exemplu, în cadrul FAO, UE a lansat, la 17 octombrie 2025, împreună cu Brazilia, un grup de prieteni ai bioeconomiei (Group of Friends of the Bioeconomy).]  [44:  https://openknowledge.fao.org/server/api/core/bitstreams/92d6ae7c-2257-427f-a5a1-1f1223c89a47/content.] 

Țările candidate la UE și cele din imediata vecinătate sunt parteneri de importanță strategică pentru Uniune, iar integrarea lor în lanțurile valorice bioeconomice ale UE contribuie la crearea unor centre regionale ale bioeconomiei, reducând dependența de materiile prime externe și consolidând autonomia strategică a Uniunii. 
UE va lansa o inițiativă de cercetare și inovare pentru dezvoltarea și implementarea de soluții durabile în domeniul bioeconomiei în regiuni cu potențial ridicat de biomasă, inclusiv în țările BIOEAST, Moldova, Ucraina și Balcanii de Vest. Inițiativa va mobiliza capital și va consolida ecosistemele industriale dincolo de frontierele UE, în beneficiul statelor membre și al statelor în curs de aderare la UE, asigurând totodată faptul că toate eforturile au la bază garanții sociale și de mediu solide. 
Conjugarea eforturilor pentru o acțiune eficace: statele membre, industria, investitorii și societatea civilă 
Statele membre și părțile interesate sunt parteneri-cheie în transpunerea în practică a Strategiei UE în domeniul bioeconomiei și în crearea de sinergii cu strategiile regionale și naționale. Regiunile și municipalitățile joacă un rol central în implementare, întrucât multe soluții bioeconomice se dezvoltă prin lanțuri valorice locale și achiziții publice municipale. Fermierii, silvicultorii, pescarii, industria, investitorii – atât privați, cât și publici – autoritățile publice locale și regionale, precum și societatea civilă se vor implica îndeaproape în implementarea acestei strategii.
Dezvoltarea bioeconomiei UE trebuie să valorifice punctele forte existente ale Europei în acest sector și să recunoască diferențele regionale. Există diferențe considerabile între statele membre în ceea ce privește disponibilitatea biomasei, sănătatea ecosistemelor, capacitatea industrială, ecosistemele de inovare și maturitatea pieței. Statele membre vor fi, de asemenea, încurajate să definească profiluri strategice naționale în domeniul bioeconomiei, de exemplu ca producători de biomasă primară, prelucrători cu valoare ridicată, lideri în domeniul bioeconomiei albastre sau centre de bioinovare și să le integreze în planurile lor de parteneriat național și regional, precum și în planurile naționale în materie de energie și climă. Dialogurile UE cu statele membre privind bioeconomia se vor baza pe Forumul european pentru politica în domeniul bioeconomiei[footnoteRef:45], care va fi asistat, începând cu 2027, de un Centru de sprijin pentru politicile bioeconomice[footnoteRef:46] și de contribuțiile Comitetului european pentru agricultură și sectorul alimentar (EBAF).  [45:  	Forumul european pentru politica în domeniul bioeconomiei – Cercetare și inovare. ]  [46:  	Centrul de sprijin pentru politicile bioeconomice își va începe activitatea în 2027, bazându-se pe programul de lucru Orizont pentru 2026.] 

[bookmark: _bookmark31]Pentru a-și pregăti forța de muncă în domeniul bioeconomiei și a alinia nevoile pieței muncii la oportunitățile emergente, statele membre și regiunile sunt încurajate să promoveze programe de educație, formare și recalificare/perfecționare legate de bioeconomie, destinate atât lucrătorilor, cât și persoanelor aflate în căutarea unui loc de muncă. Platforma părților interesate din economia circulară[footnoteRef:47] și viitoarea Rețea a părților interesate din domeniul bioeconomiei își vor uni forțele pentru a aduce împreună producătorii primari, industria, investitorii și societatea civilă și pentru a cultiva legături cu inițiative precum Rețeaua investitorilor de încredere a Consiliului European pentru Inovare și dialogul cu tinerii prin intermediul programului UE „Ambasadorii UE pentru tineret în domeniul bioeconomiei”[footnoteRef:48]. Totodată, vor fi consolidate legăturile cu inițiative specifice ale UE în domeniul educației relevante pentru bioeconomie, precum European Bioeconomy University (universități partenere europene în domeniul bioeconomiei), BIOEAST Uninet, Global Bioeconomy Alliance (Alianța mondială pentru bioeconomie) și Global Bioeconomy Youth Champions (Rețeaua mondială a tinerilor promotori ai bioeconomiei).  [47:  	Pagina principală | Platforma europeană a părților interesate privind economia circulară. ]  [48:   Ambasadorii UE pentru tineret în domeniul bioeconomiei – Cercetare și inovare.] 

Comisia Europeană va continua să îmbunătățească monitorizarea bioeconomiei UE prin intermediul Sistemului UE de monitorizare a bioeconomiei[footnoteRef:49] și să coopereze cu țările și regiunile atât din UE, cât și de la nivel internațional. [49:   „Trends in the EU bioeconomy - update 2024” (Tendințe în bioeconomia UE – versiune actualizată pentru 2024). Registrul publicațiilor JRC - „Trends in the EU bioeconomy - update 2024” (Tendințe în bioeconomia UE – versiune actualizată pentru 2024).] 

Concluzii
Europa dispune de cunoștințele, baza industrială și resursele umane necesare pentru a conduce tranziția globală către o bioeconomie durabilă și competitivă. Prin reducerea dependențelor strategice de materiile prime pe bază de combustibili fosili și importate și prin diversificarea lanțurilor de aprovizionare bazate pe resurse regenerabile și circulare, bioeconomia va consolida, de asemenea, securitatea economică și a resurselor Europei într­o lume tot mai plină de incertitudine.

Realizarea acestei viziuni va necesita o acțiune coordonată la nivelul UE, precum și la nivel național și regional. Prin colaborare, putem transforma resursele biologice ale Europei în motoare ale creșterii și rezilienței, putem sprijini autonomia strategică și putem construi o tranziție echitabilă care să nu lase nicio regiune în urmă. Comisia va prezenta un raport privind implementarea strategiei până în 2028.

O bioeconomie europeană solidă nu reprezintă doar un imperativ de mediu, ci este și o investiție strategică în prosperitatea, reziliența și securitatea pe termen lung ale Europei.


ANEXĂ: Acțiuni-cheie și calendar
Intensificarea inovării și a investițiilor: de la laborator la implementare
	[bookmark: _Hlk198557170]Acțiuni
	Calendar

	Adoptarea actelor legislative europene privind biotehnologiile 
	 2025
T3 2026

	Instituirea unui Forum european al autorităților de reglementare și al inovatorilor în domeniul bioeconomiei
	T1 2026

	Adoptarea solicitărilor de standardizare pentru uși și ferestre, produse/elemente de structură din lemn pentru construcții și accesorii, panouri și elemente pe bază de lemn, produse de izolare termică, în temeiul Regulamentului privind produsele pentru construcții
	2026

	[bookmark: _Hlk213847804]Sprijinirea cooperării între producătorii primari pentru a impulsiona investițiile comune în lanțuri valorice bioeconomice inovatoare, prin sprijin pentru investiții oferit de PAC, prin intervenții sectoriale și Parteneriatul european pentru inovare 
	2026


	Lansarea unui Grup european pentru implementarea investițiilor în bioeconomie 
	2026-2028

	Revizuirea actualului acord de parteneriat privind întreprinderea comună pentru bioeconomia circulară în Europa (CBE-JU) și identificarea opțiunilor de colaborare viitoare care să fie cele mai eficace și cu cel mai mare impact în cadrul următorului cadru financiar multianual
	2026-2028

	[bookmark: _Hlk213933864]Asigurarea unei recunoașteri corespunzătoare a producției biotehnologice durabile și a altor activități economice bazate pe bioresurse în cadrul viitoarelor revizuiri ale actelor delegate privind taxonomia UE
	2026-2028

	Revizuirea Recomandării privind utilizarea unor metode referitoare la amprenta de mediu și furnizarea de date
	T4 2026


Dezvoltarea unor piețe-lider pentru materiale și tehnologii
	Acțiuni
	Calendar

	Analiza și schimbul de bune practici privind utilizarea în cascadă cu o comunitate de practicieni din cadrul Centrului de cunoștințe pentru bioeconomie al CE
	2026-2027

	[bookmark: _Hlk213332173][bookmark: _Hlk213941462]Pachetul privind uniunea energetică pentru deceniul următor va ține seama de experiența dobândită în urma punerii în aplicare a Directivei privind energia din surse regenerabile, inclusiv a criteriilor sale de durabilitate și de reducere a emisiilor de gaze cu efect de seră, precum și de evoluțiile tehnologice în domeniul energiei din surse regenerabile.
	2026


	[bookmark: _Hlk213941474]Publicarea unui raport, în conformitate cu articolul 3 alineatul (3) din Directiva privind energia din surse regenerabile, referitor la impactul schemelor de sprijin pentru biomasă ale statelor membre, inclusiv asupra biodiversității, a climei și a mediului, precum și la posibilele denaturări ale pieței.
	2027

	Adoptarea de criterii și obiective pentru materialele plastice de origine biologică în temeiul Regulamentului privind ambalajele și deșeurile de ambalaje
	2027

	Acte delegate în conformitate cu Regulamentul privind proiectarea ecologică a produselor sustenabile (ESPR), referitoare la cerințele de proiectare ecologică pentru textile și mobilier, astfel cum se anunță în primul plan de lucru al ESPR
	2027-2028

	Continuarea activității de standardizare pentru bioprodusele pentru construcții în temeiul Regulamentului privind produsele pentru construcții
	2026

	Sprijinirea dezvoltării văilor de simbioză industrială și a centrelor bioeconomiei	
	Începând cu 2026

	Lansarea Instrumentului de coordonare a competitivității, inclusiv a „Alianței pentru bioeconomie în Europa”
	T4 2026

	Metodologia de certificare pentru stocarea dioxidului de carbon pe termen lung în clădiri, în temeiul Regulamentului privind absorbțiile de carbon și agricultura carbonului (CRCF)
	2026

	Îmbunătățirea cerințelor privind achizițiile publice verzi și crearea de piețe-lider pentru materialele din bioresurse și tehnologiile strategice curate prin revizuirea legislației UE privind achizițiile publice
	Pe bază continuă


Asigurarea unor perspective pe termen lung pentru bioeconomie: Biomasă provenită din surse durabile
	Acțiuni
	Calendar

	Schimbul de bune practici pentru utilizările circulare locale ale subproduselor de origine animală sprijinite în cadrul rețelei PAC
	2027

	Sprijinirea producției de biogaz și biometan care valorifică deșeurile și reziduurile biologice și care permite utilizarea digestatului coprodus ca produse biofertilizante, printr-un acord tripartit
	2026

	Evaluarea celor mai bune practici și inovații în domeniul bioeconomiei pentru a spori eficiența utilizării azotului în sistemele bioeconomiei și în rețelele de valori
	Începând cu 2026

	Emiterea de orientări privind modelele de afaceri circulare
	2027

	Îmbunătățirea datelor și a modelării pentru monitorizarea disponibilității biomasei (valorificând cunoștințele Centrului de cunoștințe pentru bioeconomie al Comisiei)
	Începând cu 2026

	Lansarea inițiativei pentru inovare în domeniul bioeconomiei albastre și finanțarea aferentă prin programul Orizont Europa
	2026-2027

	Stimularea abordărilor bazate pe date pentru dezvoltarea unei bioeconomii durabile: integrarea datelor de observare a Pământului pentru monitorizarea disponibilității biomasei durabile și a schimbărilor legate de utilizarea terenurilor, precum și a preocupărilor legate de biodiversitate. 
	2027

	Dezvoltarea unui registru de cunoștințe la nivelul UE, cu orientări practice, adaptate la nivel local, pentru a sprijini fermierii, silvicultorii și administratorii de terenuri să îmbunătățească productivitatea biomasei, reziliența la fenomene meteorologice extreme și furnizarea de servicii ecosistemice, inclusiv în cadrul Pactului solului pentru Europa 
	Până în 2030


Valorificarea parteneriatelor și a oportunităților globale 
	Acțiuni
	Calendar

	Utilizarea acordurilor de liber schimb ale UE și a altor parteneriate și foruri internaționale pentru a promova cooperarea în vederea extinderii accesului pe piață al soluțiilor durabile în domeniul bioeconomiei. Identificarea și eliminarea barierelor tehnice și de reglementare din calea comerțului, în vederea sprijinirii investițiilor în sectoarele bioeconomiei
	Pe bază continuă

	Colaborarea cu anumite țări partenere pentru a promova inovarea europeană, a construi parteneriate strategice și a facilita investițiile, inclusiv prin parteneriate pentru comerț și investiții curate și prin strategia „Global Gateway”.
	2026-2027

	Promovarea cooperării internaționale și simplificarea guvernanței globale în materie de bioeconomie durabilă și circulară; 
	Pe bază continuă


Conjugarea eforturilor pentru o acțiune eficace: statele membre, industria, investitorii și societatea civilă 
	Acțiuni
	Calendar

	Dialogurile UE în domeniul bioeconomiei cu statele membre privind punerea în aplicare a Strategiei UE în domeniul bioeconomiei, mobilizarea platformelor părților interesate din domeniul economiei circulare și al bioeconomiei, a Comitetului european pentru agricultură și sectorul alimentar (EBAF) și a programului „Ambasadorii UE pentru tineret în domeniul bioeconomiei”. 
	Începând cu T1 2026

	Monitorizarea bioeconomiei UE prin intermediul Sistemului UE de monitorizare a bioeconomiei, care acoperă aspectele economice și de mediu.
	Începând cu 2026

